Duminica de astăzi, cunoscută drept a Mironosițelor sau a Miroforelor, poate fi considerată sărbătoarea femeii și feminității creștine.
Virtuțile care reprezintă, prin excelență, femeile sunt: credincioșia, evlavia, delicatețea, discreția, pudoarea, buna-cuviință, slujirea jertfelnică, precum și necontenita grijă de a păstra vie memoria celor dragi plecați în lumea de dincolo.